CELEX: 62012TN0178
Language: et
Date: 2012-04-17 00:00:00
Title: Kohtuasi T-178/12: 17. aprillil 2012 esitatud hagi — Kwanda versus nõukogu

16.6.2012   
            
            
               ET
            
            
               Euroopa Liidu Teataja
            
            
               C 174/27
            
         17. aprillil 2012 esitatud hagi — Kwanda versus nõukogu
   (Kohtuasi T-178/12)
   2012/C 174/45
   Kohtumenetluse keel: inglise
   
      Pooled
   
   
      Hageja: Mahran Kwanda (Damaskus, Süüria) (esindajad: solicitor S: Jeffrey ja solicitor S. Ashley, D. Wyatt, QC, ja barrister R. Blakeley)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tühistada nõukogu 23. jaanuari 2012. aasta rakendusotsuse 2012/37/ÜVJP, millega rakendatakse otsust 2011/782/ÜVJP, mis käsitleb Süüria vastu suunatud piiravaid meetmeid (ETL 19, lk 33), lisa punkt 22 osas, milles see puudutab hagejat;
            
         
               —
            
            
               tühistada nõukogu 23. jaanuari 2012. aasta rakendusmääruse (EL) nr 55/2012, millega rakendatakse nõukogu määruse (EL) nr 36/2012 (mis käsitleb piiravaid meetmeid seoses olukorraga Süürias) artikli 33 lõiget 1 (ELT L 19, lk 6), lisa punkt 22 osas, milles see puudutab hagejat;
            
         
               —
            
            
               tunnistada nõukogu otsuse 2011/782/ÜVJP (1) artikli 18 lõige 1 ja artikli 19 lõige 1 hageja suhtes kohaldatamatuks;
            
         
               —
            
            
               tunnistada nõukogu määruse nr 36/20112 (2) artikli 14 lõige 1 ja artikli 15 lõige 1 hageja suhtes kohaldatamatuks
            
         
               —
            
            
               sedastada, et nõukogu otsuse 2012/37/ÜVJP lisa punkti 22 ja nõukogu määruse nr 55/2012 lisa punkti 22 tühistamine jõustub kohe; ja
            
         
               —
            
            
               mõista käesoleva menetlusega seotud kulud välja nõukogult.
            
         
      Väited ja peamised argumendid
   
   Hagi põhjenduseks esitab hageja kolm väidet.
   
               1.
            
            
               Esimene väide, mille kohaselt
               
                           —
                        
                        
                           ei ole hageja puhul täidetud loetellu kandmise sisulised kriteeriumid, kuna tema loetellu kandmiseks puudub õiguslik alus ja et nõukogu tegi selles küsimuses ilmse hindamisvea; lisaks, et nõukogu kandis hageja loetellu ebapiisavate tõendite alusel;
                        
                     
                           —
                        
                        
                           hageja esitas oma väite toetuseks kindlad tõendid ja ta on tegutsenud aktiivselt selleks, et takistada valitsusmeelsetel rühmitustel pääseda ligi Kadmous Tansporti bussidele. Samas nõukogu ei ole esitanud tõendeid nende väidete kummutamiseks.
                        
                     
         
               2.
            
            
               Teine väide, mille kohaselt
               
                           —
                        
                        
                           rikub on hageja loeteellu kandmine tema inimõigusi ja põhivabadusi, sealhulgas õigust era- ja perekonnaelu kaitsele ning õigust oma omandit segamatult kasutada, ja proportsionaalsuspõhimõtet.
                        
                     
         
               3.
            
            
               Kolmas väide, mille kohaselt
               
                           —
                        
                        
                           on nõukogu igal juhul rikkunud menetlusnõudeid: (a) teavitada hagejat isiklikult tema loetellu kandmisest; (b) esitada tema loetellu kandmise kohta nõuetekohased ja piisavad põhjendused; (c) järgida tema kaitseõigusi ja õigust tõhusale kohtulikule kaitsele.
                        
                     
         
      (1)  ELT L 319, lk 56.
   
      (2)  ELT L 16, lk 1.